Publication: Magyar Közlöny
Issue: MK-2011-108 (Year: 2011, Number: 108)
Era: contemporary
Section: 2011. évi CXVII. törvény
Paragraph Index: 14

(1) A jelen Egyezmény alkalmazásában a használt fogalmak jelentése a következõ: (a) „Ellátás”: nyugdíj vagy járadék, amely valamely Szerzõdõ Fél vonatkozó jogszabályai alapján fizetendõ; ideértve a fizetendõ emeléseket és kiegészítõ juttatásokat, azonban Ausztrália esetében nem tartalmazza a nyugdíjgaranciáról szóló törvényben foglalt ellátásokat, kifizetéseket, illetve egyéb jogosultságokat; (b) „Illetékes Hatóság”: Ausztrália vonatkozásában a 2. cikkben meghatározott szociális biztonsági jogszabályokért felelõs minisztérium államtitkára, kivéve az Egyezmény II. részének vonatkozásában, továbbá az Egyezmény egyéb részeinek vonatkozásában is, amennyiben azok az említett részt érintik, amely esetben az „Illetékes Hatóság” az adóügyi kormánybiztosra, illetõleg a kormánybiztos meghatalmazott képviselõjére utal; továbbá a Magyar Köztársaság vonatkozásában a 2. cikk (1) (b) pontjában megjelölt jogszabályok által szabályozott rendszerekért felelõs miniszterek, minisztériumok vagy megfelelõ hatóságok; (c) „Illetékes Intézmény”: Ausztrália vonatkozásában az az intézmény vagy hivatal, amelynek feladata a vonatkozó jogszabályok végrehajtása; továbbá a Magyar Köztársaság vonatkozásában az a felelõs intézmény, amelynél a személy biztosítva van vagy biztosítva volt; (d) „Beszámítható idõszakok”: Ausztrália tekintetében, olyan helybenlakási idõszakok, amelyek Ausztrália szociális biztonságról szóló törvénye értelmében ellátási jogosultság alapját képezik, és a Magyar Köztársaság tekintetében a Magyar Köztársaság jogszabályai szerinti járulékfizetési idõszak, vagy ezen jogszabályok szerint járulékfizetési idõszakkal egyenértékûnek tekintett, vagy akként elfogadott idõszak; (e) „Jogosult”: az a személy, aki jogosultságot szerzett ellátásokra a jelen Egyezmény 2. cikkében meghatározott szociális biztonsági jogszabályok alapján; (f) „Jogszabályok”: jelen Egyezmény 2. cikkében meghatározott törvények és rendeletek; * A törvényt az Országgyûlés a 2011. szeptember 12-i ülésnapján fogadta el. (g) „Munkaképes korban történõ ausztráliai helybenlakás idõtartama”: egy személy vonatkozásában az ausztrál jogszabályok szerint ekként meghatározott idõtartam, amely nem tartalmazza azokat az idõszakokat, amelyek a

Source: https://magyarkozlony.hu/hivatalos-lapok/6bdc1f4e6f811d70a0285737b4752a566d6e1d23/dokumentumok/c90ded8e90ae5c2961ce9faf9a6986ab47287ddd/letoltes